Ирландия - 50 уникални неща, които да направите - част 1 | Napyt.net
Ирландия – позната още като най-зелената страна, привлича туристи от цял свят. Макар на места климатът да е суров, а лятото да е с по-умерени температури, винаги има причина да посетите това божествено място. Ние ви предлагаме 50 причини и начини как точно да го направите!
Добре дошли в Ирландия!
Може би най-посещаваното място в Ирландия е нейната столица – красивият град Дъблин. Ако все още не сте решили къде в Ирландия да прекарате своята отпуска, почивка или посещение, предлагаме ви 50 уникални неща, които може да направите само и единствено в… страната на лепреконите – приказната Ирландия!
50 неща, които да направите, докато сте в Ирландия
Независимо дали сте от Ирландия, живеете тук временно, или просто посещавате зеления остров, ето и 50-те най-добри неща, които можете да направите в Ирландия през лятото или зимата … или по всяко време на годината!
От зрелищните скали на Мохер до магическия Кери – никога няма да искате да напуснете, след като посетите дори шепа от тези прекрасни дестинации около Ирландия. Също така не забравяйте да наемете кола за пътуването си. Това е единственият бърз начин да се придвижвате из Ирландия и да изпълните списъка с спиращи дъха места, исторически забележителности и градски очарования!
1. Нощувайте в замък, почувствайте се като кралска особа!
С толкова много красиви замъци вашето посещение в Ирландия не би било пълно, ако не нощувате в замък. Разбира се, всичко зависи от финансовата част, но ако тя не е проблем за вас, подарете си най-доброто преживяване във викторианския замък „Ашфорд“ в графство Майо, който е определен за най-добър хотел в света за 2018 г. Подобно преживяване не се забравя и си струва цената.
Други невероятни ирландски замъци, в които може да нощувате:
Lough Eske Castle, Co Donegal (Цена от €195 на вечер)
Waterford Castle Hotel, Co Waterford (Цена от €119 на вечер)
2. Бъдете част от събитията, свързани с огромни вълни на Мулагмор бийч
Известно като едно от местата с най-големите и мощни вълни в света, Мулагмор бийч е същински рай за любителите на водни спортове. Можете да отседнете в Бъндоран или в близкото градче Страндхил, като и двата града предлагат голям избор от места за настаняване, крайбрежни разходки и уроци за начинаещи сърф. Повечето хора не знаят, че Ирландия е една от най-добрите дестинации за сърфиране в света, а сърфирането тук е нещо, което трябва да опитате!
3. Разход с велосипед из Мейо
Greenway на Майо е невероятна пътека за колоездене в западната част на Ирландия, която свързва Уестпорт на континента с остров Ахил. С 42 км дължина пътеката преминава покрай много живописни села и планини и ще ви позволи да се насладите на спираща дъха гледка към брега, включително залива Кълу и многобройните му острови.
Ако търсите автентично ирландско гостоприемство, прекарайте поне една нощ в най-красивата част на Ирландия -Мейо. Тук са най-красивите гледки, най-спокойните плажове и най-ирландските неща.
4. Насладете се на нощен каякинг
Най-уникалното нещо, което да преживеете в Ирландия, стигайки до Уест Корк, е нощният каякинг. Сесиите се провеждат в Lough Hyne – езеро и морски природен резерват едновременно, дом на огромно разнообразие от растения и животни, които не се срещат никъде другаде в Ирландия.
Ако имате късмет, всеки път, когато преместите греблото си, водата под вас ще светне благодарение на биолуминисцентния планктон. Това прави нощните сесии всяка лятна вечер страхотно приключение!
5. Пътувайте с ферибот до Аранските острови
Ако искате да пътувате назад във времето до място, където всеки все още говори на стария диалект, и велосипед или кон и карета са основните начини за придвижване, тогава трябва да отидете до красивите Арански острови. Разположени на западния бряг на графство Клеър, достъпни с редовен ферибот от Дулин. Еднодневна екскурзия или нощувка с автентична закуска ще ви покажат много от ирландския чар.
6. Гледайте китове в Уест Корк
Уест Корк е фантастично място за наблюдение на китове. Най-доброто време е след летните месеци (от септември до ноември), когато имате най-голям шанс да видите китове. Пътуванията с лодки тръгват от Балтимор и Юнион Хол и продължават около четири часа. Дори и да не видите китове, много делфини, тюлени и други морски животни ще ви се покажат.Изживяването е неповторимо и остава тръпка за цял живот!
7. Наблюдавайте изгрева в национален парк Глендалу
Ако успеете поне за един ден да се измъкнете от леглото и да поздравите зората на път за планината Уиклоу, ще бъдете възнаградени за усилията и лишенията от сън! Най-красивите изгреви са в национален парк „Глендалу“, а и не струва нищо – освен ранно ставане и пътуване. След като се насладите на спиращия дъха изгрев, мое да се разходите и да видите известното езеро на Гинес, кръглата кула, древния манастир и куп други интересни неща в местността.
8. Наблюдавайте звездите в обсерваторията Блекрок
Ако посетите Корк по време на пътуването си до Ирландия, не забравяйте да се отбиете до обсерваторията „Блекрок“, където можете да се полюбувате на звездите. Разположена в замък от 16-ти век, съвсем близо до град Корк, обсерваторията е атракция, уникална за Ирландия. Тя включва и интерактивен опит за разказване на истории в замъка. Отворена е 7 дни в седмицата целогодишно. „Блекрок“ е чудесно място за кафе-пауза, следобедна закуска или посещение със семейството.
9. Посетете „Къщата на отец Тед“ в Клеър
Къщата се намира в живописна местност, но за да се насладите на чара ѝ отвътре, нужно е да резервирате предварително. За повече информация, прочетете на сайта ѝ.
10. Участвайте в традиционния любовен фестивал през септември
Най-старият традиционен фестивал в Ирландия, Фестивалът на срещите, със сигурност е едно от най-уникалните неща по тези земи! Той продължава цял месец (през септември) и включва специални оферти, танци и фестивал на кънтри музика. По време на популярния фестивал ще срещнете Уили Дейли – най-известната ирландска сватовница, и ако имате късмет, може дори да срещнете бъдещия си съпруг или съпруга! Билетите бързо се разпродават, така че резервирайте по-рано, за да не останете разочаровани!
11. Разгледайте историческата катедрала „Кифенора“
Посещението на катедралата „Килфенора“ е едно от най-уникалните неща, които трябва да се направят в Клеър, на западния бряг на Ирландия. Макар да изглежда като стара ирландска църква отвън, това място е наистина специално. Катедралата датира от 1189 г. За да защити най-важният и висок кръст в църквата, под името известен кръстът „Доорти“, един художник решил да построи стъклен покрив над катедралата. Може да го видите и до днес.
12. Посетете красивия Коб
Коб, в миналото наричан и Куинстаун, е последната спирка, която „Титаник“ прави, преди да се отправи към Атлантическия океан. Тук можете да посетите малък музей с името „Титаник“, както и паметни статуи на хора, починали на кораби, отплавали от тук преди много години.
Живописният град на изток от град Корк все още посреща големи круизни кораби, а пристанището е известно като едно от най-дълбоките в света. Не забравяйте да разгледате катедралата „Св. Колман“ и редицата къщички на дъгата, известни като „колода карти“, които са чудесен пейзаж за запомняща се снимка!
13. Разходка между Корк и Кели за спиращи дъха гледки
Пътят, свързващ Корк с Кери, е известен като „Хили“ и е една от най-красивите части на страната. Това е популярен велосипеден маршрут, но за него трябва да сте в идеална форма, тъй като има убийствено трудни хълмове. Ако се заемете с предизвикателството, обаче, ще бъдете възнаградени с живописни гледки към планините, езерата и полуострова Беара.
14. Бъдете част от автентичен ирландски фестивал
Какъв по-добър начин да се впишеш в местния бит и култура, ако не участваш във фестивала по разказване на истории!
15. Разходете се край скалите на Донегал и си направете снимки
Това място се смята за брат на скалите на Мохер. Тук най-високите морски скали в Европа и когато стигнете там ще видите, че Сливе Лига е по-скоро планина от морето, отколкото просто скали. Когато и да посетите това тайнствено място, всеки път ще бъде различно. Но определено си заслужава!
Още интересни и диви неща, които да опитате в Ирландия:
16. Послушайте жива музика в традиционен бар
17. Повозете се в единствения ирландски кабинков лифт
18. Релаксирайте на залеза в Балтимор Бейкън
19. Вдигнете адреналина в увеселителния Тайто парк
20. Опитайте сандвич с чипс
За останалите 30 предложения с интересни и забавни неща в Ирландия, очаквайте втората част на нашата подробна статия!
Ако сме пропуснали да споменем нещо интересно и забавно, което може да се прави в Ирландия, моля, споделете ни в коментарите! Благодарим!
Categories Държави, Туристически дестинацииTags европейски дестинации, екскурзии в европа, интересни дестинации, места за екскурзия, пътуване, Русия дестинации, съвети за пътуване Post navigation